cyanic-selkie/wikianc huggingface dataset:
భారత చైనా సరిహద్దు వివాదం
2017 డోక్లాం సైనిక ఉద్రిక్తతలు
2017 జూన్‌లో, డోకా లా కనుమ సమీపంలో ఉన్న వివాదాస్పద భూభాగమైన డోక్లాంలో భారత, చైనాల మధ్య సైనిక వివాదం జరిగింది. 2017 జూన్ 16 న, చైనీయులు డోక్లాం ప్రాంతానికి భారీ రహదారి నిర్మాణ సామాగ్రిని తీసుకువచ్చారు. వివాదాస్పద ప్రాంతంలో రహదారిని నిర్మించడం ప్రారంభించారు. ఇంతకుముందు చైనా, భారత దళాలున్న డోకా లా వద్ద, ఒక కచ్చా రహదారిని నిర్మించింది. అక్కడి నుండి జంపేరి రిడ్జ్ వద్ద ఉన్న రాయల్ భూటాన్ ఆర్మీ (ఆర్‌బిఎ) స్థావరం వరకూ వారు గస్తీ తిరిగేవారు. జూన్ 16 తరువాత, భారత, భూటాన్ లు వివాదాస్పద భూభాగమని గుర్తించిన డోకా లా క్రింద చైనీయులు ఒక రహదారిని నిర్మించడం ప్రారంభించారు. నిర్మాణం ప్రారంభమైన రెండు రోజుల తరువాత, జూన్ 18 న, చైనా రహదారి నిర్మాణాన్ని భారత్ అడ్డుకుంది. విస్తృతమైన చర్చల అనంతరం ఇరు దేశాల మధ్య 1988, 1998 లో కుదిరిన రాతపూర్వక ఒప్పందాలను చైనా ఉల్లంఘించిందని భూటాన్ పేర్కొంది. డోక్లాం ప్రాంతంలో 1959 మార్చికి ముందున్న స్థితిని కొనసాగించాలని ఆ ఒప్పందాలు పేర్కొన్నాయి. అన్ని దేశాలూ తమ తమ చర్యలను సమర్థించుకుంటూ సంబంధిత విదేశాంగ మంత్రిత్వ శాఖల నుండి వరుసగా ప్రకటనలు జారీ చేసాయి. 1890 మార్చి 17 న కోల్‌కతాలో సంతకం చేసిన 1890 ఆంగ్లో-చైనీస్ ఒప్పందంతో మొదలిడి, జరిగిన చర్చలన్నిటి లోనూ ఉన్న అస్పష్టతల కారణంగా, సరిహద్దు వివాదంపై తమ తమ వాదనలకు మద్దతుగా వేర్వేరు ఒప్పందాలను ఉటంకిస్తూ ఉన్నాయి. చొరబాటు తరువాత, జూన్ 28 న, చైనా సార్వభౌమ భూభాగంలో జరుగుతున్న రహదారి నిర్మాణాన్ని భారత్ నిలిపివేసిందని చైనా సైన్యం పేర్కొంది. జూన్ 30 న, భారతదేశ విదేశాంగ మంత్రిత్వ శాఖ, యథాతథ స్థితిని ఉల్లంఘిస్తూ చైనా చేపట్టిన రహదారి నిర్మాణం భారతదేశానికి భద్రతాపరమైన చిక్కులను కలిగిస్తుందని పేర్కొంది. జూన్ 16 నాటి స్థితిని పునరుద్ధరించాలని చైనాను కోరుతూ జూలై 5 న భూటాన్, చైనాకు ఒక మెమో పంపింది. జూలై, ఆగస్టు నెలల్లో డోక్లాం సమస్య పరిష్కారం కాలేదు. ఆగస్టు 28 న, డోక్లాం ప్రాంతంలో "త్వరితగతిన వెనక్కి పోవడానికి" ఇరు దేశాలూ అంగీకరించాయని భారతదేశం ఒక ప్రకటన విడుదల చేసింది.
2020 తగువులు
2020 జూన్‌లో, భారత, చైనా దళాలు గల్వాన్ నది లోయలో ఘర్షణకు పాల్పడ్డాయి. ఇది 20 మంది భారతీయ సైనికుల మరణానికి దారితీసింది. 40 కి పైగా చైనా సైనికులు మరణించారని ప్రకటనలు వచ్చాయి. కాని చైనా అధికారులు ఆ వాదనలను ఖండించారు.
ద్వైపాక్షిక ఒప్పందాలు
సరిహద్దు వివాదాలను దౌత్యపరంగా పరిష్కరించడానికి తగినంత ద్వైపాక్షిక యంత్రాంగాలు ఉన్నాయని భారత విదేశాంగ మంత్రిత్వ శాఖ ప్రతినిధి అనురాగ్ శ్రీవాస్తవ పేర్కొన్నాడు. ఈ ఒప్పందాలు ఇవి:
"ఇరుదేశాల సరిహద్దు వివాదాల పరిష్కారం కోసం ఐదు ద్వైపాక్షిక ఒప్పందాలు
బాహ్య లంకెలు
వర్గం:భారత చైనా సంబంధాలు
కియారా అద్వానీ
కైరా అధ్వానీ భారతీయ సినిమా నటి. ఆమె తలిదండ్రులు జగదీప్ అద్వాని అనే వ్యాపారవేత్త, జెనీవీ జాఫ్రే. ఆమెకు "అలియా అద్వానీ"గా నామకరణం చేసారు. ఆమెకు ఒక తమ్ముడు మైషాల్ (సెప్టెంబరు 1995 లో జన్మించాడు) కలడు. కియారా తండ్రి సింధీ హిందూ, ఆమె తల్లి, ఒక కాథలిక్కు, స్కాటిష్, ఐరిష్, పోర్చుగీస్, స్పానిష్ సంతతికి చెందిన మహిళ.
జీవిత విశేషాలు
కైరాఅద్వానీ దర్శకుడు, నటుడు కబీర్ సదానంద్ యొక్క కామెడి డ్రామా చలన చిత్రం ఫ్యూగ్లీలో మొహిత్ మర్వా, విజేందర్ సింగ్, అర్ఫి లాంబా, జిమ్మీ షెర్గిల్‌లసరసన నటించారు. ఈచిత్రం మిశ్రమఫలితాలు ఇచ్చింది
ఈ చిత్రంలో ఆమె నటనకు విమర్శకుల నుండి మంచి ఫలితాలే వచ్చాయి,
ఆమె నటన "చాలా బాగుంది", ఆమె ఒక నటుడిగా ఆమె బహుముఖ ప్రవృత్తి, శ్రేణిని ప్రశంసించడంతో ఆమె "చాలా వాగ్దానం చూపిస్తుంది" అని పేర్కొంది. [9] ఆమె ముస్తాఫు బుర్మవల్లతో పాటుగా 2017 లో శృంగారభరిత యాక్షన్ ఫిల్మ్ మెషిన్ లో కనిపించింది [10] జూన్ 2017 లో ఆమె తన మొదటి సంతకం
ఆమె 2017లో ముస్తఫా బర్మావాలాతో పాటుగా శృంగార యాక్షన్ ఫిలిం మెషిన్ లో కనిపించింది. 2017 జూన్లో తెలుగులో అరంగేట్రం చేసింది. ఆమె మహేష్ బాబు సరసన మొదటి తెలుగు చిత్రం భారత్ అనే నేనులో నటించింది. జనవరి, 2018 లో రామ్ చరణ్ సరసన నటించిన మరో తెలుగు సినిమా చేయడానికి ఆమె సంతకం చేసిఉంది.
వివాహం
కియారా అద్వానీ నటుడు సిద్ధార్థ్ మల్హోత్రాతో ఫిబ్రవరి 7వ తేదీన రాజస్థాన్‌ జైసల్మేర్‌లోని సూర్యగఢ్‌ ప్యాలెస్‌లో వివాహ జరిగింది.
బయటి లింకులు
వర్గం:1992 జననాలు వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:హిందీ సినిమా నటీమణులు వర్గం:సింధీ ప్రజలు వర్గం:తమిళ సినిమా నటీమణులు
నమ్నూర్
నమ్నూర్, తెలంగాణ రాష్ట్రం, మంచిర్యాల  జిల్లా, హాజీపూర్ (అయోమయ నివృత్తి) మండలంలోని గ్రామం.
ఇది మండల కేంద్రమైన హాజీపూర్ నుండి 14 కి.మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని మంచిర్యాల మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన హాజీపూర్ మండలం లోకి చేర్చారు.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 630 ఇళ్లతో, 2228 జనాభాతో 401 హెక్టార్లలో విస్తరించి ఉంది. గ్రామంలో మగవారి సంఖ్య 1126, ఆడవారి సంఖ్య 1102. షెడ్యూల్డ్ కులాల సంఖ్య 302 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 570607.
ప్రభుత్వ వైద్య సౌకర్యం
నామ్నూర్లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు.
పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు, ఒక నాటు వైద్యుడు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
సమాచార, రవాణా సౌకర్యాలు
నామ్నూర్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
నామ్నూర్లో భూ వినియోగం కింది విధంగా ఉంది:
నీటిపారుదల సౌకర్యాలు
నామ్నూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
నామ్నూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి
తుర్లపాటి కుటుంబరావు
తుర్లపాటి కుటుంబరావు (ఆగస్టు 10, 1933 - జనవరి 11, 2021) పాత్రికేయుడు, రచయిత, వక్త. చిన్నప్పడే నార్ల వేంకటేశ్వరరావు గారి సంపాదకీయాలకు ప్రభావితుడై పత్రికారచన ప్రారంభించాడు. 2002 లో భారత ప్రభుత్వం పద్మశ్రీ పురస్కారంతో పాటు మరెన్నో పురస్కారాలు పొందాడు. తన 60ఏళ్ల పైబడిన పాత్రికేయవృత్తిలో 30, 40, 50, 60 వార్షికోత్సవాలను ప్రముఖుల చేతులమీదుగా జరుపుకొన్న వ్యక్తి. 1993 నాటికి పదివేలకు పైబడి బహిరంగసభలకు అధ్యక్షోపన్యాసాలు చేసి మంచి వక్తగా పేరుతెచ్చుకున్నాడు. అర్ధశతాబ్ది కాలంలో ఏ పదవి లేకుండా కేవలం ఉపన్యాసకుడుగా సభలకు అధ్యక్షునిగా వ్యవహరించిన వ్యక్తి తుర్లపాటి కుటుంబరావే నని గిన్నిస్ బుక్ఆఫ్ వరల్డ్ రికార్డ్స్ అధ్యక్షుడు పేర్కొన్నాడు. అవిభక్త ఆంధ్రప్రదేశ్ లో ఆంధ్ర ప్రదేశ్ గ్రంథాలయ పరిషత్ చివరి అధ్యక్షునిగా పనిచేశాడు.
వ్యక్తిగత జీవితం
తుర్లపాటి కుటుంబరావు ఐదుగురు సహోదరులలో మధ్యముడు. తనకు అక్క, అన్న, తమ్ముడు, చెల్లి ఉండడంతో ప్రతి విషయంలో ఆలోచనలు మధ్యమ మార్గంగా ఉండేవని అన్నాడు. తండ్రి న్యాయవాది కనుక న్యాయవాది కావాలని కోరిక ఉన్నా చివరికి పాత్రికేయుడిగా మారాడు. పామర్రు ఉన్నతపాఠశాలలో నాల్గవ ఫారం చదువుతున్నప్పుడు వక్తృత్వ పోటీలలో రాణించాడు. అయితే ''స్త్రీలకు విద్య అవసరమా? కాదా?'' అనే చర్చాంశంలో అవసరం కాదని హేళనతో ఉపన్యసించినప్పుడు బాధపడిన విద్యార్థినులకు క్షమాపణ చెప్పి, తన మాటలను ఉపసంహరించుకున్నాడు. ఆ తరువాత స్త్రీలను గౌరవించాలని నిర్ణయించుకొని కృష్ణకుమారిని ముందు పరిచయాలలో పిలుపుకు వాడిన ఏమండీ అనే పదాన్ని భార్య అయిన తర్వాత కూడా కొనసాగించాడు.
కలకత్తాలో ఆంధ్రా అసోషియేషన్ వారు 1959 రిపబ్లిక్ దినోత్సవాలలో తుర్లపాటికి, ప్రముఖ నాట్య కళాకారిణి కృష్ణకుమారికి సన్మానం నిర్వహించారు. ఆ సందర్భంగా కలకత్తా ప్రయాణంలో వారి మనస్సులు కలిసి అమ్మాయి పట్టుదలపై 1959, జూన్ 12 న పెళ్ళి జరిగింది. ఆంధ్రజ్యోతిలో చేరిన మొదటిరోజే పుట్టిన కూతురికి ప్రేమజ్యోతి అనీ, తరువాత కలిగిన కుమారునికి తన వివాహ సందర్భంగా సందేశం పంపిన భారత ప్రధాని జవహర్లాల్ నెహ్రూ పేరుని పెట్టాడు.
తన కుమారుని 16వ ఏట తన భార్య పరమపదించింది.
వీరి పేరున విజయవాడలో లబ్బిపేటలో ఒక వీధికి " తుర్లపాటి కుటుంబరావు వీధి " పేరు పెట్టారు.
పాత్రికేయజీవితం
ఆంధ్రప్రభలో నార్ల వెంకటేశ్వరరావు గారి సంపాదకీయాల ప్రభావంతో తుర్లపాటి పత్రికారచన ప్రారంభించాడు. తుర్లపాటి కుటుంబరావు పత్రికా రచన 1947 మార్చి నెలలో కేవలం 14 సంవత్సరాలవయస్సులో స్వరాజ్యంలో స్వరాష్ట్రం అనే శీర్షికతో మద్రాసు నుండి వెలువడే మాతృభూమి రాజకీయ వారపత్రికతో ప్రారంభమైంది. ఆ రచన స్వాతంత్ర్యోద్యమం ఫలితంగా 1947 పిభ్రవరి 20 న బ్రిటీషు ప్రధాని స్వాతంత్ర్య ప్రకటన చేసిన సందర్భంగా ఇక ఆంధ్రరాష్ట్రం పై దృష్టిపెట్టవలసిన ఆవశ్యకతను వివరిస్తూ రాసింది. ఎన్.జి. రంగా నిర్వహించిన వాహిని కి సహ సంపాదకునిగా, చలసాని రామారాయ్ నిర్వహించిన ప్రతిభ కు సంపాదకునిగా ప్రకాశం పంతులు గారి ప్రజాపత్రిక లో ఆంధ్ర ప్రాంత వార్తల సంపాదకునిగా పనిచేశాడు. 1955 లో డాక్టర్ టివిఎస్ చలపతిరావు గారి ప్రజాసేవ ఆ తరువాత ఆంధ్రజ్యోతిలో 1960 మే 21 నుండి 1963 జూన్ వరకు, 1965 నుండి 1991చివరి వరకు పనిచేసి తదుపరి స్వేచ్ఛా పాత్రికేయనిగా తన వ్యాసంగం కొనసాగించాడు. 1960 లో ప్రారంభించిన వార్తలలోని వ్యక్తి అనే శీర్షికను మొదటి నాలుగు సంవత్సరాలు రోజువారీ శీర్షికగా ఆ తరువాత వారంవారీ శీర్షికగా 1991 వరకు కొనసాగించి ఆ తరువాత వార్త పత్రికలో 2010 నాటికి 50 సంవత్సరాలు నిర్వహించిన ఘనత తుర్లపాటిదే. ఈ శీర్షికలో భాగంగా నాలుగు వేలకుపైగా వ్యక్తుల జీవితరేఖాచిత్రాలు రచించాడు. ప్రజా జీవితంలో కాని రాజకీయరంగంలో కాని ప్రాచుర్యం లభించటానికి ఉపన్యాసాల తరువాత ఈ శీర్షికే కారణమని తన ఆత్మకథలో పేర్కొన్నాడు.
స్వాతంత్ర్యం తరువాత తొలి మంత్రివర్గంలో ఆంధ్రునికి చోటివ్వకపోవడాన్ని నిరసిస్తూ "స్వాతంత్ర్యోద్యమంలో అగ్రశ్రేణిలో నిలబడి అశేష త్యాగాలు చేసిన ఆంధ్రుల కివ్వవలసిన గౌరవమిదేనా? ఆంధ్రులలో కేంద్రమంత్రిత్వం నిర్వహించగల దక్షులు కాంగ్రెస్ హై కమాండ్ కు కానరాలేదా? అని ఆంధ్రప్రభలో రాసిన లేఖ చాలా సంచలనం కలిగించింది. వయోధికుడైనప్పటికీ 2003 మేలో తెలుగుకి ప్రాచీన భాషా ప్రతిపత్తి ఇవ్వాలని హిందీ తరువాత రెండవ అధికార భాషగా చేయాలన్న ఉద్యమాలకు బీజం వేశాడు.
వక్తగా జీవితం
1947అక్టోబరులో పిన్న వయస్సులోనే గన్నవరం తాలూకా కాంగ్రెస్ కమిటీ సమావేశంలో ప్రథమ ఉపన్యాసంతో వక్తగా జీవితం ప్రారంభించాడు. విద్యాలయంలోని డిబేటింగ్ సొసైటీలో గల అనుభవంతో రాజకీయ అనుభవజ్ఞులున్న సభలో జంకు లేకుండా మాట్లాడాడు. సినిమా రంగంపై వున్న అభిరుచి కారణంగా కేంద్రం ఫిలిం సెన్సార్ బోర్డు సభ్యుడిగా నియమించింది. ఆంధ్రప్రదేశ్ ఫిలిం ఫ్యాన్స్ అసోషియేషన్ వార్షిక ఫిలిం అవార్డుల ప్రదానోత్సవాలను వివిధ పట్టణాలలో నిర్వహించడంలో వ్యాఖ్యాతగా వ్యవహరించడంతో వాగ్ధాటి పెరగడంతో మరింత ప్రాచుర్యం లభించింది.
సినీరంగంతో అనుబంధం
సినిమాలపై అభిరుచితో ఆంధ్రజ్యోతిలో సినిమా శీర్షికను నిర్వహించడమే కాకుండా కేంద్ర ఫిలిం సెన్సార్ బోర్డు సభ్యుడిగా, ఆంధ్రప్రదేశ్ ఫిలిం ఫ్యాన్స్ అసోషియేషన్ వార్షిక ఫిలిం అవార్డుల ప్రదానోత్సవాల వ్యాఖ్యాతగా వ్యవహరించాడు. అక్కినేని నాగేశ్వరరావు నట జీవితం వజ్రోత్సవం 1957లో విజయవాడలో జరిపినప్పుడు నటసామ్రాట్ బిరుదు ఆలోచనకు, దాని అమలుకు మూలకర్తగా వ్యవహరించాడు. అంతకు ముందు సినీనటులకు గ్లామర్, విలువ లేని కాలం కాబట్టి, ఆ బిరుదు వలన సినీనటుల విలువని పెంచిందని, సినీ కళాకారులుకూడా గౌరవనీయులేఅన్న భావన విస్తరణకు దోహదం చేసిందని అక్కినేని పేర్కొన్నారని తుర్లపాటి తన ఆత్మకథలో రాశాడు.
ప్రముఖుల వ్యాఖ్యలు
తన జీవితంలో తెలుగేతర దేశ రాజకీయనాయకుల ఉపన్యాసాలకు అనువాదకుడిగా వ్యవహరించడం, వారితో పాత్రికేయరంగంలో భాగంగా సమాలోచనలు చేయడం, టంగుటూరి ప్రకాశం కు రాజకీయ కార్యదర్శిగా పనిచేయడంతో, చాలా మందికి అతి సన్నిహితంగా మెలిగాడు.
అవార్డులు
కుటుంబరావు సాహిత్యం, విద్యారంగంలో చేసిన సేవలకు గాను 2002 లో భారత ప్రభుత్వం పద్మశ్రీ పురస్కారంతో సత్కరించినది. ఇదేకాక మరెన్నో పురస్కారాలు పొందాడు. వాటిలో కొన్ని
రచనలు
నా కలం - నా గళం అనే పేరుతో కుటుంబరావు ఆత్మకథ 65 సంవత్సరాల పాత్రికేయ జీవితం గడుపుతున్న 2011 లో రాయగా 2012, పిభ్రవరిలో విడుదలైంది. మద్దాలి సత్యన్నారాయణ శర్మ గారు మరి ఇతరుల ప్రోద్బలంతో తన ఆత్మకథని రాశానని కుటుంబరావు ముందుమాటలో పేర్కొన్నాడు. మద్దాలి సత్యన్నారాయణ శర్మ తన సమీక్షలో కలాన్ని, గళాన్ని దైవదత్తమైన దక్షతతో సారించి పేరుప్రఖ్యాతులు పొందిన ఏకైకతెలుగు పాత్రికేయుడు తుర్లపాటి కుటుంబరావని పేర్కొన్నాడు. పిన్న వయస్సులోనే సినిమాలు పత్రికల ద్వారా ఆంధ్రదేశంలో ఆబాల గోపాలానికి పరిచయమైన వ్యక్తి కుటుంబరావు అని పొగిడాడు. తన జీవితచరిత్రలోని సంఘటనలను సన్నివేశాలను సూక్ష్మంలో మోక్షంగా చేర్చినందువల్ల, జీవితచరిత్ర చదివేవ్యక్తి ఆశించే వాస్తవాల పూర్తి వివరణ లేకపోవడంవల్ల ఆత్మకథకుని ప్రతిభ, ప్రజ్ఞ పూర్తిగా అవగాహనకు వీలవదని, ఇతరులకు ప్రేరణనివ్వడానికి తగిన బలమివ్వదని అభిప్రాయపడ్డాడు.
మూలాలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:తెలుగు పాత్రికేయులు వర్గం:తెలుగు రచయితలు వర్గం:కృష్ణా జిల్లా పాత్రికేయులు వర్గం:1933 జననాలు వర్గం:విజయవాడ వ్యక్తులు వర్గం:కృష్ణా జిల్లా రచయితలు వర్గం:ఆత్మకథ రాసుకున్న ఆంధ్రప్రదేశ్ వ్యక్తులు వర్గం:2021 మరణాలు వర్గం:ఈ వారం వ్యాసాలు వర్గం:ఆచార్య నాగార్జున విశ్వవిద్యాలయం
చేది రాజ్యం
" చేది " ఒక పురాతన భారతీయ యాదవ రాజ్యం. ఇది మధ్యప్రదేశు ప్రాంతాలలోని బుందేలుఖండు విభాగంలో యమునా నదికి దక్షిణాన కెను నదీ తీరంలో ఉండేది. దీని రాజధాని నగరాన్ని సంస్కృతంలో శక్తిమతి, పాలిలో సోత్తివతి-నగరా అని పిలిచేవారు. పాలి భాషా బౌద్ధ గ్రంధాలలో ఇది పదహారు మహాజనపదాలలో ఒకటిగా (ఉత్తర, మధ్య భారతదేశం "గొప్ప రాజ్యాలు") జాబితా చేయబడింది.
మహాభారతం ఆధారంగా చేది రాజ్యాన్ని మగధకు చెందిన జరాసంధుడు, కురుచక్రవర్తి దుర్యోధనులకు మిత్రుడైన శిశుపాలుడు పాలించాడు. ఆయన తన మామ కొడుకు అయిన వాసుదేవ కృష్ణూడికి ప్రత్యర్థి. పాండవ చక్రవర్తి యుధిష్ఠరుడు రాజసూయ యాగం సమయంలో వాసుదేవ కృష్ణుడు ఆయనను చంపాడు. భీముడి భార్య చేదికి చెందినది. కురుక్షేత్ర యుద్ధంలో ప్రముఖ చేదిరాజులలో దమఘోషుడు, శిశుపాలుడు, ధృష్టకేతు, సుకేతు, సారాభా, భీముడి భార్య, నకుల భార్య కరేనుమతి, ధృష్టకేతు కుమారులు ఉన్నారు. ఇతర చేదిరాజులలో ఉపరిచర వసువు, ఆయన పిల్లలైన రాజు సుబాహు, రాజా సహజా ఉన్నారు. దీనిని ప్రారంభ కాలంలో పౌరవ రాజులు, తరువాత దేశ మధ్య భాగంలో యాదవ రాజులు పాలించారు.
పౌరాణిక చరిత్ర
విదర్భ కుమారుడు చేది పేరుతో చేది రాజ్యం స్థాపించబడింది. ఇది యాదవ రాజవంశానికి చెందినది. రాజు ఉపరిచర వసువు ఇంద్రుని ఆదేశంతో దీనిని జయించి పాలించాడు. ఉపరిచర వసువు సంతతికి చెందిన వారసుడు శిశుపాల.
పురాతన భారతదేశంలో సూచించిన చేది రాజ్యం(భరతవర్ష)
కురు-పంచాల, సాల్వాలు, మాద్రేయలు, జంగళాలు, సురసేనలు, కళింగాలు, వోధలు, మల్లాలు, మత్స్యదేశ ప్రజలు, సౌవాల్యాలు, కుంతలాలు, కాశీ-కోసలు, చేదిప్రజలు, కరుషాలు, భోజులు .. . (6,9)
పాండవులు 13 వ సంవత్సరం ప్రవాసం గడపడానికి ఎంపిక చేసిన రాజ్యాలలో చేది ఒకటి.
కురుల రాజ్యం చుట్టూ పాంచాల, చేది, మత్స్య, సురసేన, పట్టాచర, దాసర్ణ, నవరాష్ట్ర, మల్లా, సాల్వ, యుగంధర, సౌరాష్ట్ర, అవంతి, విశాలమైన కుంతిరాష్ట్ర వంటి దేశాలు ఉన్నాయి. ఈ దేశాలలో మొక్కజొన్నలు చాలా విస్తారంగా పండించబడేవి. (4.1)
ఉపరిచర వసువు, వెదురు స్థంభం
చేది రాజు ఉపరిచర వసువు " పురు రాజవంశం " నికి చెందిన రాజు. ఆయన ఇంద్రుని స్నేహితుడిగా పిలువబడ్డాడు. అతని పాలనలో చేది రాజ్యం మంచి ఆర్థిక వ్యవస్థతో చాలా ఖనిజ సంపదను కలిగి ఉంది. ఇది ప్రపంచవ్యాప్తంగా చాలా మంది వ్యాపారులను రాజ్యానికి వచ్చేలా చేసింది. ఈదేశంలో జంతువులు, మొక్కజొన్న పంట పుష్కలంగా ఉండేది. రాజ్యంలో చాలా పట్టణాలు, నగరాలు ఉన్నాయి. ఆయన చాలా ప్రత్యేకమైన రథాన్ని కలిగి ఉన్నాడు. ఇంద్రుని గౌరవార్థం తన రాజ్యంలో ఒక పండుగను ప్రవేశపెట్టాడు. ఈ పండుగలో ఇంద్రుని గౌరవార్థం ప్రతి సంవత్సరం వెదురు స్తంభం నాటడం జరిగింది. అక్కడ రాజు తన నగరాలు, రాజ్యం విస్తరణ కొరకు ప్రార్థిస్తాడు. స్థంభం నిర్మించిన తరువాత ప్రజలు దీనిని బంగారు వస్త్రం, సువాసనలు, దండలు, వివిధ ఆభరణాలతో అలంకరించారు. చేది నుండి, ఆయన ఒక పెద్ద భూభాగాన్ని పరిపాలించాడు. తన కుమారులను వివిధ ప్రావిన్సులకు ప్రతినిధులుగా ఉంచాడు. మగధలో ఆయన కుమారుడు బృహద్రత (మహారాఠం), తరువాత ఆయనకు జరసంధుడు జన్మించాడు. ఆయన ఇతర కుమారులు ప్రత్యగ్రహ, కుసంవ (మణివాహన), మావెల్ల, యదు కూడా వివిధ ప్రదేశాలలో ప్రతినిధులు అయ్యారు. ఆ విధంగా చేది రాజు చక్రవర్తి హోదాను పొందాడు. ఆయన రాజ్యం విస్తారమైన సామ్రాజ్యంగా మారింది. ఆయన తన రాజధాని-నగరానికి సాగునీరు ఇవ్వడానికి సుక్తిమతి నది జలాలను కోలహాల పర్వత బంధనం నుండి మళ్లించాడు. (1,63)
అతని భార్య గిరిక, కోలహళ లోయకు చెందినది. గిరిక సోదరుడిని వసువు సైన్యాధ్యక్షుడుగా సిమోగా నియమించారు. తన ఐదుగురు రాజ కుమారులు కాకుండా, మత్స్యకారుల వర్గానికి చెందిన ఒక మహిళ నుండి ఒక కుమారుడు, కుమార్తె జన్మించాడు. మగ బిడ్డ మత్స్య రాజ్యాన్ని స్థాపించి. మత్స్య రాజవంశం అనే రాజ వంశాన్ని స్థాపించాడు. ఆడపిల్ల మత్స్యకారుల సంఘంలో సభ్యురాలిగా జీవించింది. కురు రాజ్యంలో యమునా నది ఒడ్డున మత్స్యకారులుగా ఆమె వంశం స్థాపించబడింది. ప్రసిద్ధ కురు రాజు శంతనుడు భార్య సత్యవతి ఈ మత్స్యకారుల సంఘానికి చెందినది. సత్యవతికి మహాభారత రచయిత, కృష్ణ ద్వైపాయణ వ్యాసుడు కురు రాజులు చిత్రాంగదుడు, విచిత్రవీర్యులు అనే ముగ్గురు కుమారులు జన్మించారు. పాండవులు, కౌరవులు విచిత్రావీర్యుడి మనవళ్లు. (1,63)
చేది వంశరాజు శిశుపాలుడు
శిశుపాల రాజు దమఘోష (1,189) దుష్ట కుమారుడు. అతనికి సునీతుడు అనే మరో పేరు ఉంది. ఆయన తల్లి శ్రుతకీర్తి పాండవుల తల్లి అయిన కుంతి సోదరి. కుంతి, శ్రుతకిర్తి ఇద్దరూ వాసుదేవ కృష్ణ తండ్రి వాసుదేవుడి సోదరీమణులు. అయితే శిశుపాల పాండవులలో భీముడి పట్ల అభిమానం ఉన్నప్పటికీ కృష్ణుడితో (2,44) శత్రుత్వం పెంచుకున్నాడు. పాండవులలో పెద్దవాడైన యుధిష్ఠిర రాజసూయ యాగానికి నివాళి అర్పించడానికి సాగించిన తన సైనికపోరాట సమయంలో భీముడు శిశుపాలుడి రాజభవనంలో ఒక నెల పాటు అతిథిగా ఉన్నాడు. ఆయన తన రాజ్యం మీద యుధిష్ఠిరుడి ఆధిపత్యాన్ని కూడా అంగీకరించి భీమునికి నివాళి అర్పించాడు (2,28). యుధిష్ఠిర రాజసూయ వేడుక మధ్యలో, శిశుపాలుడు, వాసుదేవ కృష్ణుడికి మధ్య వివాదం తలెత్తింది. పాండవులు మధ్యవర్తిత్వం చేయడానికి ప్రయత్నించారు. కృష్ణుడితో పాటు పాండవులను, కురు మనవడు భీష్ముడిని కూడా మందలించాడు. అప్పుడు కృష్ణుడు శిశుపాలుడిని చాలా రెచ్చగొట్టి శిశుపాలని శిరచ్ఛేదం చేశాడు. (2,44).
కృష్ణుడి మీద శిశుపాల శత్రుత్వం చాలా ఉంది. ఆయన ద్వారకా నగరాన్ని తగలబెట్టాడు. కృష్ణుడు తన సైన్యంతో ప్రాగ్జ్యోతిషపురంలో ఉన్నాడు. ఆయనను ద్వారకకు దగ్గరగా ఉన్న రైవతక కొండ వద్ద ఆడుకుంటున్న భోజా రాజు మీద దాడి చేశాడు. ఆయన తన అశ్వమేధయాగం సమయంలో కృష్ణుడి తండ్రి మధుర యువరాజు వాసుదేవుడి గుర్రాన్ని అడ్డగించాడు. ద్వారక నుండి సౌవిరా రాజ్యానికి వెళ్ళేటప్పుడు అక్రురుడి భార్యను (వబ్రు - కృష్ణుడి స్నేహితుడు) అవమానించాడు. ఆయన కరుషా రాజును వివాహం జరుగనున్న విశాలరాజ్య యువరాణి భద్రాను అపహరించాడు. (2,44)
చేది రాజు దశరధుడు
చేది రాజు (3,12) ధృష్టకేతుడు, రాజు శిశుపాలుడి (5,50) పెద్ద కుమారుడిగా వర్ణించబడింది. దృష్టకేతువు కాలంలో కూడా శక్తిమతి చేది రాజధానిగా ఉంది. కురుక్షేత్ర యుద్ధంలో పాంశవుల సైన్యంలో ధృష్టతుడు సైనికాధికారిగా ఉన్నాడు. ఆయన చేది, కాశీ, కరుషాల (5,199) సైన్యానికి నాయకుడుగా ఉన్నాడు. భీష్ముడు (5,172) వర్గీకరణ ఆధారంగా ఆయన మహారధుడు. ఆయన కుమారులలో ఒకరు కూడా యుద్ధంలో పాల్గొన్నారు (5,57). ఆయనను ద్రోణుడు (7,128), (11,25) చంపాడు. ధృష్టకేతుడు కూడా ద్రోణుడి చేత యుద్ధంలో చంపబడ్డాడు.
సీతమ్మ
సీతమ్మ లేదా సీత - శ్రీరామపత్ని సీతాదేవిని సామాన్యులు ప్రేమగా పిలుచుకొనే పేరు.
సీతమ్మ పేరుతోని కొంతమంది ప్రముఖుల పేర్లు:
సీతమ్మ పేరుతో విడుదలైన తెలుగు సినిమాలు:
సీతమ్మ పేరుతో నున్న కొన్ని ప్రాంతాలు:
నటాషా పల్హా
నటాషా పల్హా (జననం: 1994 జనవరి 17) భారతీయ టెన్నిస్ క్రీడాకారిణి.
వ్యక్తిగత జీవితం
నటాషా పల్హా గోవాలో జనవరి 17, 1994న జన్మించింది.
క్రీడా జీవితం
పల్హా ఐటిఎఫ్ ఉమెన్స్ సర్క్యూట్‌లో ఐదు డబుల్స్ టైటిళ్లను గెలుచుకుంది. 2014 అక్టోబరులో, ఆమె తన కెరీర్-హై సింగిల్స్ ర్యాంకింగ్ ప్రపంచ నం. 492కి చేరుకుంది. 2016 మేలో డబుల్స్ ర్యాంకింగ్స్‌లో ఆమె 418వ స్థానానికి చేరుకుంది.
ఫెడ్ కప్‌లో భారతదేశం తరపున ఆడుతున్న పల్హా 2-0తో గెలుపు-ఓటమి రికార్డును కలిగి ఉంది.
బాహ్య లింకులు
వర్గం:జీవించే ప్రజలు వర్గం:భారత మహిళా టెన్నిస్ క్రీడాకారిణులు వర్గం:1994 జననాలు వర్గం:గోవా వ్యక్తులు వర్గం:గోవాకు చెందిన క్రీడాకారులు
వర్డుప్రెస్సు ప్లగిన్
వర్డుప్రెస్సు ప్లగిన్ (Wordpress Plugin) అనేది ఒక వర్డుప్రెస్ వెబ్సైటు కి కొత్త ఫంక్షన్స్ ని జోడించడం అనగా వెబ్సైటు కి రిజిస్ట్రేషన్, లాగిన్ లాంటి ఎన్నో ఫీచర్స్ ని యాడ్ చేయడం అన్నమాట.
wordpress.org అనే కంపెనీ వెబ్సైటు లో వేలాది ఫ్రీ, ప్రీమియం ప్లగిన్స్ ఉన్నాయి, మన వెబ్సైటు కి అనువైన ప్లగిన్ ని శోధించి డైరెక్ట్ గా వెబ్సైటు నుండి install చేయచ్చు. ఈ ప్లగిన్స్ ని PHP and My SQL లో అభివృద్ధి చేస్తారు.
మీరు కూడా ప్లగిన్స్ ని develop చేసి wordpress online లో అమ్ముకోవచ్చు
మూలాలు
వర్గం:అంతర్జాలం వర్గం:విషయాల నిర్వహణ సాఫ్టువేర్లు వర్గం:స్వేచ్ఛా సాఫ్టువేరు
లక్ష్మీనారాయణ
లక్ష్మీనారాయణ పేరు శ్రీలక్ష్మీదేవి సమేతుడైన శ్రీమన్నారాయణుడు మీద భక్తితో పెట్టుకొనేది.
లక్ష్మీనారాయణ పేరుతో ప్రసిద్ధులైన కొందరు వ్యక్తులు:
కణుగుల వెంకటరావు
thumb|కణుగుల వెంకటరావు కణుగుల వెంకటరావు తెలుగు రచయిత. అతను శ్రీకాకుళం లో కాళీపట్నం రామారావు స్థాపించిన కథానియయం నకు ట్రస్టు బోర్డు సభ్యుడు.
జీవిత విశేషాలు
కణుగుల వెంకటరావు స్వగ్రామం బూర్జ మండలం లోని తోటవాడ గ్రామం. తన పద్దెనిమిదో ఏటనే రాసిన కథ ‘వినోదిని’ పత్రికలో ప్రచురితమైంది. అతను తంతితపాలా శాఖలో సీనియర్‌ సూపరింటెండెంట్‌గా ఉద్యోగ విరమణ చేసాడు. తరువాత అతను సాహితీ, సాంస్కృతిక కార్యక్రమాల్లో చురుగ్గా పాల్గొనేవాడు. తన స్వగ్రామంలో గ్రంథాలయం ఏర్పాటుకు కృషి చేశాడు. అతను ‘కవేరా కలం-కాలం’ పేరుతో సమగ్ర సాహిత్య గ్రంథం రాశాడు. అతను తెలుగు భాషా ఆవిర్భావం, తెలుగు పంచ కావ్యాలు అనే అనువాద వ్యాసాలు రాసాడు. అతను కథానిలయంలోజరిగే అనేక సాహితీ కార్యక్రమాలలో పాల్గొనేవాడు. కొత్త రచయితలకు ప్రోత్సహించడమే కాకుండా చాలా పుస్తకాలను ఆవిష్కరించాడు. అతను "గిడుగు రామమూర్తి ముందు మాటలు" అనే గ్రంథాన్ని గిడుగు రామమూర్తి 68వ వర్థంతి సందర్భంగా ప్రత్యేక సంచికగా అనువాదం చేసాడు.
వ్యక్తిగత జీవితం
అతనికి ముగ్గురు కుమారులు. అతని పెద్ద కుమారుడు కణుగుల సుధీర్ శ్రీకాకుళంలో పేరొందిన వైద్యుడు. కణుగుల వెంకటరావు శ్రీకాకుళంలో 2021 జూన్ 18న గుండెపోటుతో మరణించాడు.
మూలాలు
వర్గం:2021 మరణాలు వర్గం:శ్రీకాకుళం జిల్లా రచయితలు
సాంకేతిక నివేదిక
వివరణ
సాంకేతిక నివేదికలు నేడు శాస్త్రీయ, సాంకేతిక సమాచారాలకు ముఖ్య ఆధారాలు. వీటిని అనేక సంస్థల చే అంతర్గతంగా కానీ విస్తృతం గానైనా వితరణ చేయుటకు తయ్యారుచేస్తారు, వాణిజ్య ప్రచురణకర్తలకు సంబంధించిన విస్తృత సవరణలు,  ముద్రణా సౌకర్యాలు వంటివి దాదాపుగా లేవు.
పరిశోధనా ప్రాజెక్టులకు సంబంధించిన ప్రచారకర్తల కొరకు సాంకేతిక నివేదికలను తరచుగా తయారుచేస్తారు. ఒక వార్షిక పత్రిక ఎక్కువ సమాచారాన్ని ప్రదర్శించిన దానికన్నా, ఒక పరిశీలనా సమీక్షా ప్రచురణ లో ప్రచురించడం ఎక్కువ ఆమోదయోగ్యమైన లేక ఆచరణ యోగ్యంగా ఉన్న సందర్భంలో సాంకేతిక నివేదికను తయారుచేస్తారు. సంపూర్ణ ప్రయోగాత్మక వివరాలు, అదనపు ఫలితాలు, కంప్యూటర్ నమూనా నిర్మాణ విధానము మొదలగునవి సాంకేతిక నివేదికకు ఉదాహరణలు. పరిశోధకులు తమ పనిని, వార్షిక సమాచార పత్రిక కు సంబంధించిన దీర్ఘ ప్రచురణా జాబితా కోసం తరచుగా ఎదురు చూడకుండా, కొత్తదనం నిరూపించడానికి సాంకేతిక నివేదిక లాంటి కొత్త రూపంలో  ప్రచురించుకోవచ్చు. సాంకేతిక నివేదికలను శాశ్వతం కానీ ప్రచురణలు గా పరిగణిస్తారు, అందుచేత వీటిని మార్పులు చేసి లేక చెయ్యకుండానైనా పరిశీలనా సమీక్షా వేడుకలలో ప్రచురించుకోవచ్చు.
రూపొందించడానికి సూచనలు
> 2010 లో శాస్త్రీయ, సాంకేతిక నివేదికల తయారీ, ప్రదర్శన, సంరక్షణకు సంబంధించిన మార్గదర్శకాలను NISO సవరించి ప్రచురించింది. ఈ ప్రామాణిక రూపురేఖలలో, శాస్త్రీయ, సాంకేతిక నివేదికలకు సంబంధించిన అంశాలు, సంస్థ, రూపకల్పన, ముందు, వెనుక విషయానికి సంబందించిన ఏకరూప ప్రదర్శన మార్గదర్శకాలతో సహా, వాచకం, దృశ్య, పట్టిక రూప విషయాలను ప్రింట్, డిజిటల్ నిర్దిష్ట రూపాలు, అలాగే బహుమాధ్యమిక నివేదిక సిఫార్సుల కోసం ఉన్నాయి.
> 2006 లో ఏర్పాటైన గ్రే లిటరేచర్ ఇంటర్నేషనల్ స్టీరింగ్ కమిటీ(GLISC), శాస్త్రీయ, సాంకేతిక నివేదికల తయ్యారు చేయటంలో మార్గదర్శకాలను ప్రచురించింది. ఇంటర్నేషనల్ కమిటీ ఆఫ్ మెడికల్ జర్నల్ ఎడిటర్స్(ICMJE) చే తయారుచేయబడిన ఈ సూచలను బియోమెడికల్ సమాచార పత్రికలకు సమర్పించిన, చేతితో రాసిన వాటికి ఏకరీతి అవసరాల నుండి స్వీకరించబడ్డాయి- “వాంకోవర్ స్టైల్” అని అంటారు.
మంగళ్‌దోయ్ లోక్‌సభ నియోజకవర్గం
మంగళ్‌దోయ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, అసోం రాష్ట్రంలోని 14 పార్లమెంటరీ నియోజకవర్గాలలో ఒకటి. ఈ నియోజకవర్గం నాలుగు జిల్లాల పరిధిలో 10 అసెంబ్లీ స్థానాలతో ఏర్పడింది.
మూలాలు
వర్గం:అసోం లోక్‌సభ నియోజకవర్గాలు
సౌత్ గార్డ్
సౌత్ గార్డ్ అనేది రిమోట్ 13,232-అడుగుల (4,033 మీటర్లు) పర్వత శిఖరం, ఇది ఉత్తర కాలిఫోర్నియాలోని తులారే కౌంటీలోని సియెర్రా నెవాడా పర్వత శ్రేణి గ్రేట్ వెస్ట్రన్ డివైడ్ ఉత్తర చివర సమీపంలో ఉంది.ఇది నార్త్ గార్డ్‌కు దక్షిణంగా 1.63 మైళ్ళు (2.62 కిమీ) మౌంట్ బ్రూవర్‌కు దక్షిణంగా ఒక మైలు దూరంలో ఉన్న కింగ్స్ కాన్యన్ నేషనల్ పార్క్‌లో ఉంది, ఇది సమీప పొరుగు ప్రాంతం.టోపోగ్రాఫిక్ ఉపశమనంపశ్చిమ కోణం క్లౌడ్ కాన్యన్ నుండి 3.5 మైళ్లలో 4,600 అడుగుల (1,400 మీటర్లు) ఎత్తులో పెరుగుతుంది తూర్పు కోణం లేక్ రిఫ్లెక్షన్ నుండి రెండు మైళ్లలో 3,200 అడుగులు (976 మీటర్లు) పెరుగుతుంది. సౌత్ గార్డ్ కాలిఫోర్నియాలో 103వ అత్యున్నత శిఖరాగ్రం, ఉత్తర గ్రేట్ వెస్ట్రన్ డివైడ్‌లో మూడవ-ఎత్తైన ప్రదేశం.
చరిత్ర
1896 నాటి లెఫ్టినెంట్ మిల్టన్ ఎఫ్. డేవిస్ మ్యాప్‌లో సౌత్ గార్డ్ నార్త్ గార్డ్ అనే పేర్లు మొట్టమొదటగా మౌంట్ బ్రూవర్‌కి ఇరువైపులా కనిపించాయి. సౌత్ గార్డ్ దిగువ 12,964-అడుగుల శిఖరం యొక్క మొదటి అధిరోహణ 1916 జూలై 26న వాల్టర్ చేత చేయబడింది .ఎల్. హుబెర్, జేమ్స్ రెన్నీ, ఫ్లోరెన్స్ సి. బర్రెల్ ఇనెజెట్టా హోల్ట్. ప్రధాన 13,232-అడుగుల శిఖరాన్ని మొదట 1925 జూలై 17న నార్మన్ క్లైడ్ అధిరోహించారు, అతను 130 మొదటి అధిరోహణలతో ఘనత పొందాడు, వీటిలో ఎక్కువ భాగం సియెర్రా నెవాడాలో ఉన్నాయి. శిఖరాన్ని క్లారెన్స్ కింగ్ మరియు రిచర్డ్ డి. కాటర్ 1864 జూలై 4న అధిరోహించి ఉండవచ్చు.
వాతావరణం
సౌత్ గార్డ్ ఆల్పైన్ క్లైమేట్ జోన్‌లో ఉంది. చాలా వాతావరణ సరిహద్దులు పసిఫిక్ మహాసముద్రంలో ఉద్భవించాయి సియెర్రా నెవాడా పర్వతాల వైపు తూర్పున ప్రయాణిస్తాయి. ఫ్రంట్‌లు సమీపిస్తున్నప్పుడు, అవి శిఖరాల ద్వారా పైకి నెట్టబడతాయి, దీని వలన అవి వర్షం లేదా హిమపాతం రూపంలో వాటి తేమను శ్రేణి ( ఓరోగ్రాఫిక్ లిఫ్ట్ ) పైకి వస్తాయి. పర్వతం తూర్పు వైపు నుండి అవపాత ప్రవాహాలు బబ్స్ క్రీక్ పశ్చిమాన రోరింగ్ నదికి ప్రవహిస్తాయి, ఇవి రెండూ సౌత్ ఫోర్క్ కింగ్స్ నదికి ఉపనదులు
బాహ్య లింకులు
వర్గం:కాలిఫోర్నియాలోని తులారే కౌంటీ పర్వతాలు వర్గం:కింగ్స్ కాన్యన్ నేషనల్ పార్క్ పర్వతాలు వర్గం:ఉత్తర అమెరికా 4000 మీ శిఖరాలు వర్గం:ఉత్తర కాలిఫోర్నియా పర్వతాలు
పోసుపల్లె
పోసుపల్లె , ప్రకాశం జిల్లా, కొమరోలు మండలానికి చెందిన రెవెన్యూయేతర గ్రామం.
శ్రీ గురప్పస్వామివారి ఆలయం
గ్రామంలో నూతనంగా వెలసిన గురప్పస్వామి నూతన విగ్రహప్రతిష్ఠ ఉత్సవాలను 2017, ఫిబ్రవరి-11వతేదీ శనివారంనాడు, భక్తిశ్రద్ధలతో ప్రారంభించారు. 2017, ఫిబ్రవరి-13వతేదీ సోమవారం ఉదయం ప్రాతఃకాలపూజలు నిర్వహించారు. వేదపండితులు విగ్రహ, ధ్వజ, శిఖర ప్రతిష్ఠలను నిర్వహించారు. మనోజ్ ఛారిటబుల్ ట్రస్ట్ వారు ఈ మూడు రోజులూ అన్నప్రసాద వితరణ చేసారు. ఈ సందర్భంగా రాత్రిపూట పలు సాంస్కృతిక కార్యక్రమాలు ఏర్పాటుచేసీనారు.
పిఎస్‌ఎల్‌వి-సీ37 ఉపగ్రహ వాహకనౌక
పిఎస్‌ఎల్‌వి-సీ37 ఉపగ్రహ వాహకనౌక భారతదేశ ప్రతిష్ఠాత్మక అంతరిక్ష పరిశోధన సంస్థ ఇస్రో రూపొందించిన ఉపగ్రహ వాహక నౌక. ఈ ఉపగ్రహ వాహక నౌక ప్రయోగం ఇస్రో సంస్థకు అత్యంత ప్రముఖమైన, ప్రతిష్ఠాత్మకమైన ప్రయోగం. ఆంధ్రప్రదేశ్ రాష్ట్రంలోని నెల్లూరు జిల్లాలో ఉన్న శ్రీహరికోటలో ఉన్న సతిష్ ధావన్ అంతరిక్ష పరిశోధన కేంద్రం నుంచి ఫిబ్రవరి నెల 15వ తారిఖు (బుధవారం) న ప్రయోగించుటకు ఇస్రో సంస్థ అన్ని ఏర్పాట్లు చేసింది. ఇస్రో సంస్థ పిఎస్‌ఎల్‌వి-సీ37 ఉపగ్రహ వాహకనౌక ద్వారా ఒకేసారి 104 ఉపగ్రహాలను అంతరిక్షంలో ప్రవేశపెడుతూంది. ఇందులో మూడు స్వదేశానికి చెందినవి కాక మిగిలిన 101 ఉపగ్రహాలు విదేశాలకు చెందినవి. ఈ పిఎస్‌ఎల్‌వి-సీ37 ఉపగ్రహ వాహకనౌక ప్రయోగం పిఎస్‌ఎల్‌వి శ్రేణికి చెంది 39 వ ప్రయోగం. ఎక్సెల్ స్ట్రాపను బూస్టరు కలిగిన వాహకనౌకగా ఇది 16వది. ఉపగ్రహ నౌకలో అమర్చిన 104 ఉపగ్రహాల మొత్తం బరువు 1,378 కిలోలు. వీటిని భూమికి 505 నుండి524 కిలో మీటర్లేత్తులో సుర్యానువర్తన ధ్రువకక్ష్యలో ప్రవేశపెట్టబడును. వాహక నౌకలోని స్వదేశానికి చెందిన కార్టోశాట్-2 శ్రేణికి చెందిన ఉపగ్రహం బరువు 714 లకిలోలు కాగా మిగిలిన ఉపగ్రహాలబారం 664 కిలోలు.భారత దేశానికి చెందిన మిగతా రెండు నానో ఉపగ్రహాలను మినహాయించగా మిగతా 101 ఉపగ్రహాలు నానో (సూక్ష్మ) ఉపగ్రహాలు.ఇజ్రాయిల్, ఖజకిస్థాన్, ది నెథర్లాండ్సు, స్విట్జెర్లాండు, సంయుక్త అరబ్ ఎమిరేట్ (UAE) కు హెందిన ఒక్కొక ఉపగ్రహాన్ని, అమెరికాకు చెందిన 96 నానో ఉపగ్రహాలను ఉపగ్రహ నౌకలో అమర్చారు.పిఎస్‌ఎల్‌వి-సీ37 ఉపగ్రహ వాహకనౌక లోని మొత్తం ఉపగ్రహాల బరువు1378 కిలోలు
పిఎస్‌ఎల్‌వి-సీ37 ఉపగ్రహ వాహకనౌక నిర్మాణ వివరాలు
పిఎస్‌ఎల్‌వి శ్రేణికి చెందిన రకెట్లలో పిఎస్‌ఎల్‌వి-సీ37 ఉపగ్రహ వాహకనౌక ఎక్సుఎల్ (XL) రకానికి చెందినది.ఈ రాకెట్తుకు మొదటి కోర్ అన్ దసకు బహ్యంగా అౠ స్ట్రాపాను బూస్టరు ఇంజన్లు బిగించబడి ఉందును.ఈ స్ట్రాపాను బూస్టరు చోదకంలో మొదటి దశ ఇంజనులో/చోదకంలో నింపిన విధంగ ఘన ఇంధనాన్ని ఉపయోగిస్తారు.వాహకనౌక మొత్తం పొడవు44.4 మీటర్లు.ప్రయోగ సమయానికి దీనీ భారం 320 టన్నులు.ఇందులో మొత్తం నాలుగు దశలుండును.అనగా నాలుగు అంచెల్లో చోదక ఇంజన్లను బిగించారు.మొదటి, మూడో దశలో ఘన ఇంధనం, రెండవ, నాల్గవ దశల్లో ద్రవ ఇందనాన్ని చోదక ఇంజన్లలో నింపారు.నాల్గవదశ పై భాగాన ఎక్యుపుమెంట్ బే ఉండి, దాని అడాప్టరుపై ఉపగ్రహాలను వరుస క్రమంలో అమర్చారు.
ప్రయోగముందు చర్యలు
శ్రీ హరికొటలోని సతిష్ ధవన్ అంతరిక్ష ప్రయోగ కేంద్రంలోని ఎంఎస్‌టిలో పిఎస్‌ఎల్‌వి-సీ37 ఉపగ్రహ వాహకనౌకను అనుసంధానంచేసారు.ఉపగ్రహ నౌక శిఖర భాగంలో శనివారం (11-02-17) కే 104 ఉపగ్రహాలను అమర్చి హీట్ షీల్డును (వేడినుండి ఉపగ్రహ గదిని కాపాడె రక్షక కవచం) బిగించారు.ఆదివారం (12-02-17) న ఉపహగ్రహానికి చెందిన స్థాయి-1, స్థాయి-2, స్థాయి-3 కి చెందిన తనిఖీ పరీక్షలను నిర్హహించారు.సోమవారం (12-02-17) చివరి విడత మిసను సంస్థిత సమావేసాన్ని (ఎం.ఆర్‌.ఆర్) నిర్వహించి.ఉపగ్రహం ప్రయగానికి సిద్దమని ప్రకటించి, ఉపగ్రహ పరయాన్ని లాంచ్ అథరైజెషన్ బోర్డుకు (ల్యాబ్) కు అప్పగించారు.ల్యాబ్ ఆద్వరంలో మరోసారి తనీఖీలి నిర్వహించి, సంతృప్తి చెందాక ఉపగ్రహ వాహకనౌకను ఎంఎస్‌టి నుండి మొదటి ప్రయోజక వేదిక వద్దకు తెచ్చారు .మంగళ వారం ఉదయం (14-02-17) ఉదయం 5.28 నిమిషాలకు 28 గంటల కౌంట్‌డౌను మొదలై, అది బుధవారం ఉదయం 9:28 గంటలకు విజయవంతంగా ముగిసి, పిఎస్‌ఎల్‌వి-సీ37 ఉపగ్రహ వాహకనౌక గగన తలం వైపు విజయవంతంగ దూసుకెల్లింది.
ఉపగ్రహాల వివరాలు
పిఎస్‌ఎల్‌వి-సీ37 ఉపగ్రహ వాహకనౌక ద్వారా అంతరిక్ష కక్ష్యలో ప్రవేశపెట్టుతున్న 104 ఉపగ్రహాల్లో మూడు ఇస్రో సంస్థ తయారు చేసినవి, వాటిని భారతదేశం తరుపున ప్రవేశ పెట్టుతున్నారు.మిగిలినవి విదేశి నానో ఉపగ్రహాలు.
ఇస్రోవారి ఉపగ్రహాలు
అందులో ఒకటి 714 కిలోల బరువున కార్టోశాట్ శ్రేణికి చెందిన కార్టోశాట్-2డీ ఉపగ్రహం.ఇది దూరపరిశీలన ఉపగ్రహం (Remote sensing satellite). మిగిలిన రెండు ఉపగ్రహాలు సూక్ష్మ ఉపగ్రహాలు.అందులో ఐఎన్‌ఎస్-1ఏ నానో ఉపగ్రహం బరువు 8.4 కిలోలు, ఐఎన్‌ఎస్-1బి బరువు 9.7 కిలోలు.
ప్రయోగ వివరాలు
ముందుగా నిర్ధేసించిన ప్రణాలిక ప్రకారం పిఎస్‌ఎల్‌వి-సీ37 ఉపగ్రహ వాహకనౌక 15-02-17 (బుధవారం) భారతీయ కాలమాన ప్రకారం ఉదయం 9:28 గంటలకు సతీష్ అంతరిక్ష కేంద్రం లోని మొదటి వాహక నౌకప్రయోగ కేంద్రం నుండి నింగికి ఎగిరింది.గగనంలోకి పయనం సాగించిన 16 నిమిషాల 48 సెకన్లకు భారత దేషానికి చెందిన మూడు ఉపగ్రహాలు సుర్యానువర్తన క్షక్ష్యలో, భూమికి 506 కి.మీ ఎత్తులో, భూమధ్య రేఖకు 97.46డిగ్రీల ఎటవాలులో కక్ష్యలో ప్రవేశించాయి.తరువాత మిగిలిన 12 నిమిషాల్లో తత్తిమ్మా 104 సూక్ష్మ ఉపగ్రహాలను క్షక్ష్యలో ప్రవేశించాయి.ఇప్పటివరకు పిఎస్‌ఎల్‌వి వాహక బౌక ద్వారా 46 భారతీయ ఉపగ్రహాలను అంతరిక్షంలో విజయవంతంగా ప్రవేశపెట్తడం జరిగింది. మొదటి దశ 110.3 సెకన్లల్లో విజయవంతంగా ముగిసింది.రెండ్వ దశ 262.8 సెకన్లల్లో ముగిసింది.మూడో దశ 497.8సెకన్లల్లో అనుకున్నవిధంగా ముగిసింది.నాల్గవ దశ 1103. సెకన్లకు ముగిసింది.భూమికి 510.383 కిలో మిటర్లేత్తులో 714 కిలో;అ బరువున్న కార్టోశాట్-2D ఉపగ్రహాన్ని 17.41 నిమిషాలకు సుర్యానువర్తన కక్ష్యలో ప్రవేశపెట్టబడింది.తరువాత 17.58 నిమిషాలకు 510.590 కిలో మీటర్ల ఎత్తులో ఇస్రో నానోశాటీలైటు ఐఎన్‌ఎస్‌-1ఏ ఉపగ్రహాన్ని,17.59 నిమిషాలకు 510.601 కిలో మీటర్ల ఎత్తులో ఐఎన్‌ఎస్‌-1బి ఉపగ్రహాన్ని కక్ష్యలో ప్రవేశపెట్టబడినవి.ఆ తరువాత 18.32 నిమిషాలకు 511.719 కిలో మీటర్ల ఎత్తులో మొదటి బాక్సులో అమర్చిన నానో శాటీలైట్లను, అనంతరం 524.075 కిలో మీటర్ల ఎత్తులో చివరి బాక్సులో అమర్చిన మరో 50 సాటిలైట్లను కక్ష్యలో ప్రవేశించాయి
మూలాలు/ఆధరాల్లు
వర్గం:పిఎస్‌ఎల్‌వి ఉపగ్రహ వాహక నౌకలు వర్గం:ఇస్రో ప్రయోగించిన ఉపగ్రహవాహక నౌకలు
నాట్యం ( 2021 సినిమా)
నాట్యం 2021లో విడుదల కానున్న తెలుగు సినిమా. నిశ్రింకల ఫిలింస్ బ్యానర్‌పై సంధ్య రాజు నిర్మించిన ఈ సినిమాకు రేవంత్ కోరుకొండ దర్శకత్వం వహించాడు. సంధ్య రాజు, కమల్ కామరాజు, రోహిత్‌ బెహల్‌, భానుప్రియ, శుభలేఖ సుధాకర్, జబర్దస్త్‌ దీవెన, హైపర్ ఆది ప్రధాన పాత్రల్లో నటించిన ఈ సినిమా 22 అక్టోబర్‌ 2021న విడుదలైంది.
సంప్రదాయ నృత్యానికి పట్టం కడుతూ రూపొందించిన ఈ చిత్రానికి ఉత్తమ నృత్యాలు, మేకప్‌ విభాగాల్లో 2020కిగానూ జాతీయ పురస్కారాలు కైవసం చేసుకుంది.
చిత్ర నిర్మాణం
నాట్యం సినిమా టీజర్‌ను ఎన్టీఆర్‌ ఫిబ్రవరి 10, 2021న విడుదల చేశాడు. ఈ సినిమాలోని మొదటి పాట ‘నమః శివాయ’ ను నందమూరి బాలకృష్ణ ఆగష్టు 6, 2021న విడుదల చేయగా, రెండో పాట ‘పోనీ పోనీ’ ని వెంకటేష్ సెప్టెంబర్ 29, 2021న విడుదల చేశాడు.
భోపాల్ దక్షిణ్ పశ్చిమ్ శాసనసభ నియోజకవర్గం
భోపాల్ దక్షిణ్ పశ్చిమ్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం భోపాల్ జిల్లా, భోపాల్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
రేవల్లి మండలం
రేవల్లి మండలం , తెలంగాణ రాష్ట్రం, వనపర్తి జిల్లాకు చెందిన మండలం. రేవల్లి, ఈ మండలానికి కేంద్రం. ఇది సమీప పట్టణమైన వనపర్తి నుండి 30 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం మహబూబ్ నగర్ జిల్లా లో ఉండేది. ప్రస్తుతం ఈ మండలం వనపర్తి రెవిన్యూ డివిజనులో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో  10  రెవెన్యూ గ్రామాలు ఉన్నాయి.నిర్జన గ్రామాలు లేవు
నూతన మండల కేంద్రంగా గుర్తింపు
లోగడ రేవల్లి, మహబూబ్ నగర్ జిల్లా,వనపర్తి రెవెన్యూ డివిజను పరిధిలోని గోపాల్‌పేట మండలానికి చెందిన గ్రామం.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా రేవల్లి గ్రామాన్ని (1+10) పదకొండు గ్రామాలుతో నూతన మండల కేంధ్రంగా వనపర్తి జిల్లా, వనపర్తి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 124 చ.కి.మీ. కాగా, జనాభా 26,290. జనాభాలో పురుషులు 13,606 కాగా, స్త్రీల సంఖ్య 12,684. మండలంలో 5,511 గృహాలున్నాయి.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
ప్రకృతి శాస్త్రం
ప్రకృతి శాస్త్రం లేదా ప్రకృతి విజ్ఞాన శాస్త్రం అనే విజ్ఞానశాస్త్ర విభాగం పరిశీలనల ద్వారా, శాస్త్రీయమైన ఆధారాల ద్వారా ప్రకృతిలో సహజంగా జరిగే పరిణామాలను వివరించడానికి, అర్థం చేసుకోవడానికి, ముందుగా జరగబోయే వాటిని ఊహించడానికి ఉపకరించే శాస్త్రం. ఈ శాస్త్రంలో ఒకే విధమైన ఫలితాలు మళ్ళీ మళ్ళీ రాబట్టడం, ఇతర శాస్త్రవేత్తలతో ఫలితాలు సరిచూసుకోవడం ద్వారా ప్రగతిని ప్రామాణికంగా నిర్ధారిస్తారు.
ప్రకృతి శాస్త్రాన్ని జీవ శాస్త్రాలు, భౌతిక విజ్ఞాన శాస్త్రాలు అని రెండు ప్రధాన వర్గాలుగా విభజించవచ్చు. భౌతిక విజ్ఞాన శాస్త్రాలను ఇంకా భౌతిక శాస్త్రం, ఖగోళ శాస్త్రం, రసాయన శాస్త్రం, భూగోళ శాస్త్రాలుగా విభజించవచ్చు. వాటిని మళ్ళీ ఉపవిభాగాలుగా, ప్రత్యేక విభాగాలుగా విభజించుకుంటూ పోవచ్చు.
పాశ్చాత్య దేశాల్లో అనుసరించే విశ్లేషణాత్మక సాంప్రదాయంలో ప్రయోగ పూర్వకమైన శాస్త్రాలను వివరించడానికి సాంప్రదాయ శాస్త్రాల ఉపకరణాలైన గణిత సమీకరణాలు, తర్కం మొదలైనవి వాడుకుని ప్రకృతిని గురించిన సమాచారాన్ని శాస్త్ర నియమాల రూపంలో పొందుపరుస్తారు. సమాజ విజ్ఞాన శాస్త్రాలు కూడా ఇలాంటి పద్ధతులను అనుసరిస్తాయి కానీ అవి గుణాత్మక పరిశీలనా పద్ధతులను ఎక్కువగా ఉపయోగిస్తాయి కాబట్టి వాటిని సాఫ్ట్ సైన్సు అనవచ్చు. కానీ ప్రకృతి శాస్త్రాలు కొలవదగిన లేదా లెక్కించదగిన, పరీక్షించదగిన, శాస్త్రీయ పద్ధతుల్లో నిర్ధారించదగిన అంశాలను మాత్రమే పరిగణన లోకి తీసుకుంటాయి కాబట్టి వాటిని హార్డ్ సైన్సు అనవచ్చు.
ఆధునిక ప్రకృతి శాస్త్రాలు చాలావరకు పురాతన గ్రీకు శాస్త్రవేత్తలు ప్రతిపాదించిన ప్రకృతి తత్వశాస్త్రాలను ఆధారంగా ఏర్పడ్డవే. గెలీలియో, డెకార్ట్, ఫ్రాన్సిస్ బేకాన్, న్యూటన్ లాంటి శాస్త్రవేత్తలు శాస్త్రపరిశోధనకు గణిత శాస్త్ర నియమాలు, ప్రయోగాలు లాంటి పద్ధతులు వాడటం ద్వారా ఎక్కువ ప్రయోజనాలున్నాయని వాదించారు. కానీ ఇప్పటికీ తత్వశాస్త్రానికి సంబంధించిన కొన్ని సూత్రాలు, పూర్వభావనలు కూడా శాస్త్ర పరిశోధనకు అవసరమవుతున్నాయి. 16 వ శతాబ్దంలో ప్రకృతి చరిత్రలో భాగంగా ప్రారంభమైన జంతువుల, వృక్షాల, ఖనిజాల మొదలైన వాటి వర్గీకరణ నెమ్మదిగా డిస్కవరీ సైన్సు గా రూపుదిద్దుకుంది.
మూలాలు
వర్గం:విజ్ఞాన శాస్త్రం
బండారు
బండారు ఒక పెద్ద వృక్షం. బండారు ను పసుపుగనపు, బండారి, రుద్రగెనపు, పెద్ద కంబ, దడుగ, కదమి అని కూడా అంటారు.
బయటి లింకులు
వర్గం:రూబియేసి
ఆడెపు లక్ష్మీపతి
ఆడెపు లక్ష్మీపతి తెలంగాణ రాష్ట్రానికి చెందిన కథా రచయిత. ఈయన 2018 లో తెలంగాణ ప్రభుత్వం నుండి తెలంగాణ రాష్ట్ర ఆవిర్భావ పురస్కారం అందుకున్నాడు.
జననం
లక్ష్మీపతి 1955, మార్చి 5న కరీంనగర్ జిల్లాలోని చేనేత కుటుంబంలో జన్మించాడు.
ఉద్యోగం
రామగుండంలోని ఎరువుల కర్మాగారంలో 30 సంవత్సరాలపాటు ఉద్యోగంచేసి 2002లో స్వచ్ఛంద పదవీ విరమణ చేశాడు.
రచనా ప్రస్థానం
ప్రగతి సచిత్ర వార పత్రిక నుండి 1972, జూన్ 26న వెలువడిన సంచికలో ఈయన రాసిన మొదటి కథ 'ఆదర్శం' అచ్చయింది. ఇప్పటివరకు దాదాపుగా 25కు పైగా కథలు రచించాడు. వీటిల్లో కొన్ని కథలు ఇంగ్లీష్ లోకి అనువాదమయ్యాయి.
విమర్శవ్యాసాలు, నూతన ధోరణులపై విశ్లేషణలు కూడా రాశాడు. రాజీవ్ విద్యా మిషన్, నేషనల్ బుక్ ట్రస్ట్, ఇండియా, భారత ప్రభుత్వ సమాచార ప్రసార మంత్రిత్వ శాఖ ప్రచురణల విభాగం, డైమండ్స్ పాకెట్ బుక్స్, ఇండియన్ రెడ్‌క్రాస్ సొసైటీ, రాష్ట్ర ఎన్నికల కమీషన్ మొదలైన సంస్థలకు ఇంగ్లీష్, హిందీ భాషలనుండి తెలుగులోకి అనేక అనువాదాలు చేశాడు.
తెలుగు అకాడమి కోసం డా. బి.ఆర్. అంబేద్కర్ రాజకీయ ప్రసంగాల ప్రధానభాగం, తెలంగాణలో ముస్లింల స్థితిగతులపై సుధీర్ కమీషన్ అధ్యయన నివేదికలను తెలుగులోకి అనువదించాడు.
మూలాలు
వర్గం:తెలుగువారు వర్గం:తెలుగు రచయితలు వర్గం:1955 జననాలు వర్గం:జీవిస్తున్న ప్రజలు వర్గం:తెలంగాణ రాష్ట్ర ఆవిర్భావ పురస్కార గ్రహీతలు వర్గం:కరీంనగర్ జిల్లా కథా రచయితలు
సజ్జావారిపాలెం
సజ్జావారిపాలెం, బాపట్ల జిల్లా, రేపల్లె మండలానికి చెందిన రెవెన్యూయేతర గ్రామం.
విద్యా సౌకర్యాలు
మండల పరిషత్తు ప్రాథమిక పాఠశాల.
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో దండముడి సాంబశివరావు, సర్పంచిగా ఎన్నికైనారు.
ప్రధాన పంటలు
వరి, అపరాలు, కాయగూరలు
ప్రధాన వృత్తులు
వ్యవసాయం, వ్యవసాయాధారిత వృత్తులు
శ్రీ వల్లభనేని సత్యసాయిబాబా
వర్గం:రేపల్లె మండలం లోని రెవిన్యూయేతర గ్రామాలు
ఇస్నాపూర్ (పటాన్‌చెరు మండలం)
ఇస్నాపూర్, భారతదేశం, తెలంగాణలోని సంగారెడ్డి జిల్లా, పటాన్‌చెరు మండలం లోని గ్రామం.ఇది ఒక జనగణన పట్టణం. ఇస్నాపూర్ సెన్సస్ టౌన్ మొత్తం 2082 ఇళ్లకు పైగా పరిపాలనను కలిగి ఉంది. దీనికి నీరు, మురుగునీటి వంటి ప్రాథమిక సౌకర్యాలను సంబందిత స్థానిక స్వపరిపాలన సంస్థ అందిస్తుంది. సెన్సస్ టౌన్ పరిధిలోని రహదారులను నిర్మించడానికి,నిర్వహించటానికి దాని పరిధిలోకి వచ్చే ఆస్తులపై పన్ను విధించడానికి స్థానిక స్వపరిపాల సంస్థకు అధికారం ఉంది.2016లో తెలంగాణ రాష్ట్రంలోజిల్లాల, మండలాల పునర్య్వస్థీకరణ జరగక ముందు ఈ పట్టణం మెదక్ జిల్లా,పటాన్‌చెరు మండల పరిధిలో ఉంది. పునర్య్వస్థీకరణ భాగంగా కొత్తగా ఏర్పడిన సంగారెడ్డి జిల్లా, పటాన్‌చెరు మండల పరిధిలో చేరింది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లా లోని ఇదే మండలంలో ఉండేది.
జనాభా
ఇస్నాపూర్ మొత్తం జనాభా 8,276, అందులో 4,378 మంది పురుషులు, 3,898 మంది మహిళలు.దీనినిబట్టి ఇస్నాపూర్ సగటు సెక్స్ నిష్పత్తి 890గా ఉంది.ఇస్నాపూర్ పట్టణ పరిధిలో 0-6 సంవత్సరాల వయస్సులోపు గల పిల్లల జనాభా 1100, ఇది మొత్తం జనాభాలో 13%గా ఉంది. 0-6 సంవత్సరాల మధ్య 583 మంది మగ పిల్లలు ఉండగా, ఆడ పిల్లలు 517 మంది ఉన్నారు. బాలల లైంగిక నిష్పత్తి 887, ఇది సగటు సెక్స్ నిష్పత్తి (890) కన్నా తక్కువ. అక్షరాస్యత 74.8%. పురుషుల అక్షరాస్యత రేటు 82.19%, స్త్రీ అక్షరాస్యత రేటు 66.55%గా ఉంది.
వెలుపలి లంకెలు
వర్గం:జనగణన పట్టణాలు వర్గం:సంగారెడ్డి జిల్లా జనగణన పట్టణాలు
బివి సుబ్బమ్మ
బివి సుబ్బమ్మ పూర్తి పేరు బతినేని వెంకట సుబ్బమ్మ(1 జూలై 1925-12 జనవరి 2009) వేదాంతవేత్త క్రిస్టియన్ ఆశ్రమాలను స్థాపించినందుకు ప్రసిద్ధి చెందింది.
వ్యక్తిగత జీవితం
వెంకట సుబ్బమ్మ 1 జూలై 1925 న బొడిపోలెం లో గుంటూరు జిల్లా, ఆంధ్రప్రదేశ్ లో హిందువుల కుటుంబంలో జన్మించింది. బోడిపాలెంలోని మిషనరీ పాఠశాలలో చదివిన తర్వాత పెదనదిపాడు ప్రభుత్వ ఉన్నత పాఠశాలలో చదివింది. ఆమె విద్యాభ్యాసం సమయంలో, క్రైస్తవ మతాన్ని వ్యతిరేకించింది.అయితే రాజగోపాల్ అయ్యంగార్ పాఠశాల ఉపాధ్యాయుడు అతను బైబిల్‌కు వ్యతిరేకంగా నిలబడటానికి బదులుగా దానిని చదవమని ఆమెను ప్రోత్సహించాడు. బైబిల్ చదివి దాని గురించి ఆలోచించిన తర్వాత, 1942లో, ఆమె హిందూ మతము నుండి క్రైస్తవ మతంలోకి మారింది. చదువును కొనసాగిస్తూ, సుబ్బమ్మ ఆంధ్ర-క్రైస్తవ కళాశాలలో 1947లో BA పట్టా పొందారు. ఆమె గుంటూరులోని సెయింట్ జోసెఫ్ కాలేజ్ ఆఫ్ ఎడ్యుకేషన్ నుండి బ్యాచిలర్ ఆఫ్ ఎడ్యుకేషన్‌ను కూడా సంపాదించింది. తరువాత ఆమె పాఠశాలలో బోధన ప్రారంభించింది.దాదాపు ఒక దశాబ్దం తర్వాత, ఆమె న్యూయార్క్ స్టేట్ యూనివర్శిటీలో మాస్టర్స్ ప్రోగ్రామ్‌లో చేరింది. 1958లో ఆమె MA విద్యలో పట్టభద్రురాలైంది.ఆమె భారతదేశానికి తిరిగి వచ్చి షార్లెట్ స్వెన్సన్ మెమోరియల్‌కి ప్రిన్సిపాల్‌గా పనిచేసింది. తరువాత హిందూ మహిళలకు క్రైస్తవ మతాన్ని పరిచయం చేయడంపై దృష్టి సారించింది. స్వదేశీ విధానం సంస్కృతుల అవగాహన కల్పించింది. 1994లో, సెరంపూర్ విశ్వవిద్యాలయం ఆమెకు గౌరవ డాక్టర్ లభించింది. 12 జనవరి 2009న గుంటూరులో మరణించింది.
మూలాలు
వర్గం:1925 జననాలు వర్గం:2009 మరణాలు
దిల్ బెచారా
దిల్ బెచారా 2020లో విడుదలైన హిందీ సినిమా. ఫాక్స్ స్టార్ స్టూడియోస్‌ బ్యానర్ పై నిర్మించిన ఈ చిత్రానికి ముఖేష్ చ‌బ్రా దర్శకత్వం వహించాడు.సుశాంత్ సింగ్ రాజ్‌పుత్, సంజ‌న సంఘీ, సైఫ్ అలీ ఖాన్ ప్రధాన పాత్రల్లో నటించారు. ఈ సినిమా 24 జూలై 2020న డిస్నీ హాట్ స్టార్‌లో విడుద‌లైంది.
కథ
మన్నీ(సుశాంత్ సింగ్), కిజీ బాసు (సంజన సంఘీ) ఇద్దరు క్యాన్స‌ర్‌ పేషెంట్స్. మన్నీ క్యాన్సర్ ని లెక్క చేయకుండా లైఫ్ ఎంజాయ్ చేస్తూ ఉంటాడు. కిజీ బాసు మామూలు కోరికలు ఉన్న అమ్మాయిలాగే ఉన్నా కూడా కేన్సర్ కారణంగా అన్నింటికి దూరంగా ఉంటుంది. అలాంటి ఆమె జీవితంలోకి మ్యానీ వస్తాడు. కిజీ బాసూ. తెలియకుండానే మన్నీతో ప్రేమలో పడిపోతుంది. ఇద్దరూ ఎప్పుడు చనిపోతారో తెలియని విషమ పరిస్థితుల్లోనే ఉంటారు. అలాంటి తరుణంలో కిజీ కోరికలను కూడా ఒక్కొక్కటిగా తీరుస్తుంటాడు మ్యానీ. క్యాన్సర్ పేషెంట్స్ గా చివరి దశలో ఉన్న ఈ ప్రేమ జంట కథ ఎలా ముగిసింది? అనేది మిగతా సినిమా కథ.
మూలాలు
వర్గం:2020 సినిమాలు వర్గం:హిందీ సినిమా
యన్.టి.ఆర్. ఆర్ట్స్
'''యన్.టి.ఆర్. ఆర్ట్స్''', తెలుగు సినీ నిర్మాణ సంస్థ. నటుడు నందమూరి కళ్యాణ్‌రాం స్థాపించిన ఈ సంస్థకు, తన తాత నందమూరి తారక రామారావు పేరు పెట్టాడు. దీని కార్యాలయం హైదరాబాదులోని బంజారా హిల్స్ లో ఉంది.
చరిత్ర
నటుడు, ఆంధ్రప్రదేశ్ మాజీ ముఖ్యమంత్రి నందమూరి తారక రామారావు ను 'యన్.టి.ఆర్.' అని పిలుస్తారు. ఈ సంస్థ సురేందర్ రెడ్డి, అనిల్ రావిపూడి వంటి దర్శకులను తెలుగు సినిమారంగానికి పరిచయం చేసింది.
ఇతర లంకెలు
వర్గం:సినీ నిర్మాణ సంస్థలు వర్గం:2005 స్థాపితాలు
రేగొండ మండలం (జయశంకర్ భూపాలపల్లి జిల్లా)
రేగొండ మండలం, తెలంగాణ రాష్ట్రం, జయశంకర్ భూపాలపల్లి జిల్లా లోని మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం భూపాలపల్లి రెవెన్యూ డివిజను లో భాగం. పునర్వ్యవస్థీకరణకు ముందు ఇది ములుగు డివిజనులో ఉండేది.ఈ మండలంలో 18  రెవెన్యూ గ్రామాలు ఉన్నాయి. మండల కేంద్రం రేగొండ.
గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన గణాంకాల ప్రకారం మొత్తం మండల జనాభా 59,602, పురుషులు 29,773, స్త్రీలు 29,829.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 230 చ.కి.మీ. కాగా, జనాభా 59,602. జనాభాలో పురుషులు 29,773 కాగా, స్త్రీల సంఖ్య 29,829. మండలంలో 16,223 గృహాలున్నాయి.
వరంగల్ జిల్లా నుండి జయశంకర్ జిల్లాకు మార్పు
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా (1+17) పద్నెనిమిది గ్రామాలుతో కొత్తగా ఏర్పడిన జయశంకర్ భూపాలపల్లి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
అవాజ్ సయీద్
అవాజ్ బిన్ సయీద్ పూర్తి పేరు బిన్ అవాజ్ బిన్ జాబిర్ బిన్ అబ్దుల్లా (3 మార్చి 1934 - 2 జూలై 1995) కలం పేరు చాంద్.ఆధునిక కథా రచయిత, కవి,నాటక రచయిత.
వ్యక్తిగత జీవితం
అవాజ్ సయీద్ 3 మార్చి 1934న సయీద్ బిన్ ఆవాజ్ బిన్ జాబిర్ బిన్ అబ్దుల్లా (తండ్రి) నూరున్నిస్సా బేగం అల్ ఖులాకీ (తల్లి)లకు జన్మించాడు.సయీద్ తన ప్రారంభ విద్యను అన్వర్-ఉల్-ఉలూమ్ హైస్కూల్లో పూర్తి చేశాడు.ఆ తర్వాత,అతను ఏప్రిల్ 1948లో సిటీ కాలేజ్ నుండి మెట్రిక్యులేషన్,ఏప్రిల్ 1952లో చాదర్‌ఘాట్ కళాశాల నుండి ఇంటర్మీడియట్ ఉత్తీర్ణత సాధించాడు.బ్యాచిలర్ ఆఫ్ ఆర్ట్స్ (BA) అభ్యసించడానికి అన్వర్-ఉల్-ఉలూమ్ కాలేజీలో చేరాడు కానీ మొదటి సంవత్సరం మాత్రమే పూర్తి చేశాడు. అతను 1954లో ఫుడ్ కార్పొరేషన్ ఆఫ్ ఇండియాలో ఉద్యోగం పొందడం వల్లన ఆవాజ్ సయీద్ 1960లో కనీజ్ ఫాతిమాను వివాహం చేసుకున్నాడు.
రచనలు
అవాజ్ సయీద్ ఏడు పుస్తకాలు రాశాడు. ఖాకే పుస్తకం రెండవ పునర్ముద్రణను 2006 లో  అతని కుమారుడు ఔసఫ్ సయీద్ ప్రచురణ చేయించాడు.ఈ పుస్తకాన్ని భారత ప్రభుత్వ మానవ వనరుల అభివృద్ధి మంత్రి అర్జున్ సింగ్ జెడ్డాలో జరిగిన ఒక ప్రత్యేక కార్యక్రమంలో విడుదల చేశారు.
మరణం
సయీద్ 2 జూలై 1995న చికాగో, అమెరికా పర్యటనలో ఉన్నప్పుడు గుండె పోటు వల్ల మరణించాడు. అంత్యక్రియలు చికాగోలోని పీటర్సన్‌లోని రోజ్‌హిల్ స్మశానవాటికలో చేశారు.
నగారా (వాయిద్యం)
ఇతర విషయాలు
నగారా యుద్ధ వాయిద్యంగా ఉపయోగిస్తారు. ఫిరంగి రాకకు ముందు రాజులు యువరాణుల రాకను ప్రకటించడానికి ఇటువంటి వాయిద్యాలు ఉపయోగించబడ్డాయి, అయితే ఇప్పుడు అన్ని రకాల కార్యకలాపాలకు నగారా ఉపయోగించబడుతుంది.
నగారా భారతదేశంలో అతిపెద్ద వాయిద్యంగా పరిగణించబడుతుంది. నగారా జంతువుల చర్మంతో తయారు చేయబడింది.
జానపద వేడుకలు వివాహాలలో ముఖ్యమైన సాధనాలుగా పరిగణించబడే అనేక రకాల నగరాలు ఉన్నాయి. నగారా  పరిమాణం క్రమక్రమంగా  మారుతూ వస్తుంది.
ఇతర లింకులు
వర్గం:జానపద కళారూపాలు వర్గం:జానపద సంగీతము వర్గం:జానపద సాహిత్యం వర్గం:చర్మ వాయిద్యాలు
సి.హెచ్. మల్లారెడ్డి
'''సి.హెచ్. మల్లారెడ్డి''' తెలంగాణ రాష్ట్రానికి చెందిన రాజకీయ నాయకుడు. 2018లో తెలంగాణ రాష్ట్ర సమితి పార్టీ తరపున మేడ్చల్ అసెంబ్లీ నియోజకవర్గం నుండి ఎమ్మెల్యేగా గెలిచాడు. 2019 ఫిబ్రవరి 19న కల్వకుంట్ల చంద్రశేఖరరావు రెండవ మంత్రివర్గంలో కార్మిక, ఉపాధి, మహిళా మరియు శిశు అభివృద్ధి మంత్రిగా ప్రమాణ స్వీకారం చేశాడు. 2014లో మల్కాజిగిరి లోకసభ నియోజకవర్గం నుండి పార్లమెంటు సభ్యుడు గా ఎన్నికయ్యాడు.
జననం
మల్లారెడ్డి 1953, సెప్టెంబరు 9న తెలంగాణ రాష్ట్ర రాజధాని హైదరాబాదులోని బోయిన్‌పల్లిలో జన్మించాడు. వెస్లీ కో-ఎడ్యుకేషన్ హైస్కూల్‌లో పాఠశాల విద్య, మహబూబియా జూనియర్ కళాశాలలో ఇంటర్మీడియట్ విద్య పూర్తిచేశాడు.
వ్యక్తిగత జీవితం
మల్లారెడ్డికి కల్పనారెడ్డితో వివాహం జరిగింది. వారికి ఒక కుమార్తె (మమతారెడ్డి), ఇద్దరు కుమారులు (మహేందర్ రెడ్డి, డాక్టర్ భద్రారెడ్డి) ఉన్నారు.
రాజకీయ ప్రస్థానం
2014, మార్చి 19న తెలుగుదేశం పార్టీలో చేరిన మల్లారెడ్డికి 2014, ఏప్రిల్ 9న మల్కాజ్‌గిరి లోకసభ నియోజకవర్గం ఎం.పి. అభ్యర్థిగా పార్టీ టికెట్ ఇచ్చింది. 2014, మే 16న జరిగిన పార్లమెంట్ ఎన్నికలలో పార్లమెంట్ సభ్యుడిగా ఎన్నికయ్యాడు. తెలంగాణలో తెలుగుదేశం పార్టీ తరపున గెలిచిన ఏకైక పార్లమెంట్ సభ్యుడు మల్లారెడ్డే. 2016 జూన్ నెలలో తెలంగాణ రాష్ట్ర సమితి పార్టీలో చేరి, తెలంగాణ శాసనసభ ఎన్నికలు (2018)లో మేడ్చల్ అసెంబ్లీ నియోజకవర్గం నుండి ఎమ్మెల్యేగా గెలిచాడు. 2019లో కెసీఆర్ రెండవ మంత్రివర్గంలో కార్మిక, ఉపాధి, శిక్షణ, కర్మాగారముల, నైపుణ్య అభివృద్ధి శాఖల మంత్రిగా ఉన్నాడు.
మూలాలు
వర్గం:తెలంగాణ రాజకీయ నాయకులు వర్గం:1953 జననాలు వర్గం:జీవిస్తున్న ప్రజలు వర్గం:16వ లోక్‌సభ సభ్యులు వర్గం:తెలంగాణ రాష్ట్ర సమితి రాజకీయ నాయకులు వర్గం:పార్టీలు ఫిరాయించిన రాజకీయ నాయకులు వర్గం:హైదరాబాదు వ్యక్తులు వర్గం:తెలంగాణ శాసన సభ్యులు (2018) వర్గం:మేడ్చ‌ల్ మ‌ల్కాజ్‌గిరి జిల్లా రాజకీయ నాయకులు
యోగామృతం
thumb|right|యోగామృతం పుస్తక ముఖచిత్రం. యోగామృతం ప్రాచీనమైన ఆరోగ్య ప్రధానమైన యోగా గురించి తెలుగులో వెలువడిన పుస్తకం. ఇది యోగాసనములు, ప్రాణాయామం, షట్క్రియలు, ధ్యానం, యోగనిద్ర, యోగ చికిత్స ద్వారా వ్యాధి నివారణకు సంబంధించిన మార్గదర్శక గ్రంథము.
దీనిని యోగశిరోమణి యోగాచార్య డా.పైళ్ళ సుదర్శన్ రెడ్డి రచించాడు. ఈ గ్రంథాన్ని అతని మాతృముర్తి  పైళ్ళ మల్లమ్మ గారికి సమర్పించాడు. దీనిని పేరొందిన న్యాయమూర్తి ఆవుల సాంబశివరావు 1987 నవంబరు 14 న ఆవిష్కరించాడు.
మూలాలు
వర్గం:తెలుగు పుస్తకాలు వర్గం:1987 పుస్తకాలు
పాండురంగ్ మహాదేవ్ బాపట్
పాండురంగ్ మహాదేవ్ బాపట్ (Pandurang Mahadev Bapat)  ( 1880 నవంబరు 12 - 1967 నవంబరు 28),  ఇతనిని సేనాపతి బాపత్  అని కూడా పిలుస్తారు, భారత స్వాతంత్ర్య ఉద్యమ కారులలో ఒకరు.
జీవితం
1880 నవంబరు 12న అహ్మద్‌నగర్ జిల్లాలోని పార్నర్‌లో మరాఠీ చిత్పవన్ మధ్యతరగతి కుటుంబంలో జన్మించిన బాపట్ ఉన్నత విద్య కోసం పూణేలోని దక్కన్ కళాశాలలో చేరినాడు. పూణే లోని దక్కన్ కాలేజీలో చేరడం అతని జీవితంలో  మలుపు, ఎందుకంటే ఇక్కడే అతను విప్లవాత్మక చాపేకర్ క్లబ్ సభ్యుడు దామోదర్ బల్వంత్ భిడే, తన తోటి విద్యార్థులలో భారతీయ జాతీయవాద భావాలను పెంపొందించిన బ్రిటిష్ వ్యక్తి ప్రొఫెసర్ ఫ్రాన్సిస్ విలియం బైన్‌లను కలవడం జరిగింది. బాపట్  1904లో, మంగళదాస్ నాథూబాయి స్కాలర్‌షిప్ పొందిన తర్వాత, బాపట్ ఎడిన్‌బర్గ్‌లోని హెరియట్-వాట్-కాలేజ్‌లో ఇంజనీరింగ్ చదవడానికి ఇంగ్లాండ్ వెళ్లారు. ఇక్కడనే సావర్కర్ ను కలవడం, అతని సలహా మేరకు అతను తన రష్యన్ సహచరులతో పేలుడు పదార్థాలను తయారు చేసే సాంకేతికత నైపుణ్యాలను నేర్చుకోవడానికి బాపత్ పారిస్‌ కు వెళ్లాడు.